Case ID: 1117336
Sentence 46: Birinci instansiya məhkəməsi hesab etmişdir ki, Təqsirləndirilən şəxs1 özü etiraf etməsə də, onun zərərçəkmiş şəxslərə külli miqdarda ziyan vurmaqla özgənin əmlakını (88,95 kv.m) qəsdən məhv etmə cinayətini törətməsi, məhkəmə iclasında toplanmış və tədqiq edilmiş obyektiv sübutların məcmusu ilə, zərərçəkmiş şəxs və mülki iddiaçıların, zərərçəkmiş şəxs və mülki iddiaçıların nümayəndələrinin, şahidlərin ifadələri və iş materiallarında olan digər sənədlər ilə, digər Təqsirləndirilən şəxs2 özü etiraf etməsə də, zərərçəkmiş şəxslərə külli miqdarda ziyan vurmaqla özgənin əmlakını qəsdən məhv etmə, qanunla müəyyən edilmiş mülkiyyət, istifadə və ya icarə hüququ olmadan torpaq sahəsi üzərində özbaşına tikinti və ya quraşdırma işlərini aparma və vəzifəli şəxs olmamaqla xidməti vəzifələrinin icrası ilə əlaqədar özü və faktiki rəhbərlik etdiyi hüquqi şəxs üçün qanunsuz üstünlük əldə etmək məqsədilə qulluq səlahiyyətlərindən qulluq mənafeyinə qəsdən zidd olaraq istifadə etməklə fiziki şəxslərin hüquqlarına və qanuni mənafelərinə ağır nəticələrə səbəb olan mühüm zərər vuraraq vəzifə səlahiyyətlərindən suiistifadə etmə cinayətlərini törətməsi tamamilə sübuta yetirilmişdir.Təqsirləndirilən şəxs1 əməli məhkəmə tərəfindən Azərbaycan Respublikasının Cinayət Məcəlləsinin 186.2.1-ci maddəsi ilə, Təqsirləndirilən şəxs2 əməli isə həmin Məcəllənin 186.2.1, 188.2 və 308.2-ci maddələri ilə tövsif edilməli və onlar həmin maddələrin sanksiyası həddində cəzalandırılmalıdırlar.Qeyd edilən əməllərin cinayət olmasını aradan qaldıran hallar, həmçinin cinayət məsuliyyətindən azad edilməsi üçün əsaslar yoxdur.